SUPER จัดหนัก! ซื้อ 5 โครงการโซลาร์ฯ 290.05 MW มูลค่ากว่า 1.95 หมื่นลบ.
SUPER จัดหนัก! ซื้อ 5 โครงการโซลาร์ฯ กำลังผลิตรวม 290.05 MW มูลค่ากว่า 1.95 หมื่นลบ.
27 ส.ค. 2558

บริษัท ซุปเปอร์บล๊อก จำกัด (มหาชน) หรือ SUPER ระบุว่า ตามที่บริษัทได้จัดการประชุมคณะกรรมการ ครั้งที่ 10/2558 ซึ่งจัดให้มีขึ้นในวันที่ 11 กุมภาพันธ์ 2558 มติที่ประชุมคณะกรรมการบริษัทอนุมัติให้บริษัท ซุปเปอร์ โซล่าร์ เอนเนอร์ยี จำกัด (“SSE”) ซึ่งถือหุ้นร้อยละ 100 ของทุนจดทะเบียน
โดยบริษัท ซุปเปอร์ เอนเนอร์ยี กรุ๊ป จำกัด (SUPERE) ซึ่งเป็นบริษัทย่อยของบริษัทเข้าทำรายการได้มาซึ่งสินทรัพย์โดยการลงทุนในโครงการผลิตกระแสไฟฟ้าจากพลังงานแสงอาทิตย์ กำลังการผลิตรวม 290.05 เมกะวัตต์ โดยการเข้าซื้อหุ้นและ/หรือ รับโอนสิทธิและ/หรือเพิ่มทุนใหม่ รายละเอียดดังต่อไปนี้
รายการที่ 1 อนุมัติการเข้าทำรายการได้มาซึ่งสินทรัพย์ โดยการเข้าซื้อหุ้นและเพิ่มทุนใหม่ในบริษัท พาวเวอร์ เทคโนโลยี อินเตอร์เนชั่นแนลจำกัด (“PTI”) ทั้งนี้ PTI เป็นเจ้าของกรรมสิทธิ์ทรัพย์สินทั้งหมดที่เกี่ยวข้องกับการผลิตและจำหน่ายกระแสไฟฟ้าจากพลังงานแสงอาทิตย์ (Solar Cell) จำนวน 9 โครงการขนาดรวม 55.6 เมกะวัตต์ซึ่งปัจจุบันได้รับหนังสือแจ้งผลพิจารณาการรับซื้อไฟฟ้า (Letter of Intent “LOI”)กับการไฟฟ้าส่วนภูมิภาคแล้ว โดยมีมูลค่าการเข้าทำรายการทั้งหมดไม่เกิน 3,719.44 ล้านบาท
ประกอบด้วยมูลค่าโครงการประมาณ 3,447 ล้านบาท และมูลค่าการซื้อหุ้นสามัญของPTI จำนวน 272.44 ล้านบาทซึ่งภายหลังการเข้าทำรายการแล้วจะส่งผลให้ SSE เข้าถือหุ้นใน PTI ในสัดส่วนร้อยละ 49.00 ของจำนวนหุ้นที่ออกและชำระแล้วทั้งหมด โดยมีรายละเอียดในการเข้าทำรายการตามสิ่งที่ส่งมาด้วย 1
รายการที่ 2 อนุมัติการเข้าทำรายการได้มาซึ่งสินทรัพย์ โดยการเข้าซื้อหุ้นจากผู้ถือหุ้นเดิมและเพิ่มทุนใหม่ในบริษัท เอ็นเนอร์จี เซิฟ จำกัด (“ESERVE”) ทั้งนี้ ESERVEเป็นเจ้าของกรรมสิทธิทรัพย์สินทั้งหมดที่เกี่ยวข้องกับการผลิตและจำหน่ายกระแสไฟฟ้าจากพลังงานแสงอาทิตย์(Solar Cell) จำนวน 13 โครงการขนาดรวม 81.45 เมกะวัตต์ซึ่งปัจจุบันได้รับหนังสือแจ้งผลพิจารณาการรับซื้อไฟฟ้า (Letter of Intent “LOI”)กับการไฟฟ้าส่วนภูมิภาคแล้ว โดยมีมูลค่าการเข้าทำรายการทั้งหมดรวม ไม่เกิน 5,453.72 ล้านบาท
ประกอบด้วยมูลค่าโครงการประมาณ 5,050 ล้านบาท และมูลค่าการซื้อหุ้นสามัญของ ESERVEทั้งทางตรงและทางอ้อมจำนวน 403.72 ล้าน ซึ่งภายหลังการเข้าทำรายการแล้วจะส่งผลให้ SSE เข้าถือหุ้นใน ESERVE ในสัดส่วนร้อยละ 49.00 ของจำนวนหุ้นที่ออกและชำระแล้วทั้งหมด
รายการที่ 3 อนุมัติการเข้าทำรายการได้มาซึ่งสินทรัพย์ โดยการเข้าซื้อหุ้นจากผู้ถือหุ้นเดิมและเพิ่มทุนใหม่ในบริษัท อินฟินิท อัลเทอร์เนทีฟ เอ็นเนอร์ยี่ จำกัด (“IAE”) ทั้งนี้ IAE เป็นผู้ถือหุ้นอยู่ใน บริษัท รางเงินโซลูชั่น จำกัด (“RNS”) ในสัดส่วนร้อยละ 99.98 ของทุนจดทะเบียน โดย RNS มีสัญญาซื้อขายไฟฟ้าไฟฟ้า (PowerPurchase Agreement “PPA”) กับการไฟฟ้าภูมิภาคแล้ว จำนวน 11 โครงการ ขนาดรวม 87.00 เมกะวัตต์
โดยมีมูลค่าการเข้าทำรายการทั้งหมดรวม ไม่เกิน 5,669 ล้านบาท ประกอบด้วยมูลค่าโครงการประมาณ 5,379ล้านบาท และมูลค่าการซื้อหุ้นสามัญของ IAE 290.00 ล้านบาท ซึ่งภายหลังการเข้าทำรายการแล้วจะส่งผลให้ SSEเข้าถือหุ้นใน IAE ในสัดส่วนร้อยละ 33.00 ของจำนวนหุ้นที่ออกและชำระแล้วทั้งหมด
รายการที่ 4 อนุมัติการเข้าทำรายการได้มาซึ่งสินทรัพย์ โดยการเข้าซื้อหุ้นและเพิ่มทุนใหม่ในบริษัท อามานูฟจำกัด (“AMN”) โดย SSE จะเข้าลงทุนใน AMN ซึ่งเป็นผู้รับโอนสิทธิประโยชน์ในคำขอจำหน่ายไฟฟ้าระบบพลังงานแสงอาทิตย์และสิทธิประโยชน์ในสัญญาซื้อขายไฟฟ้ากับการไฟฟ้าภูมิภาค จำนวน 5 โครงการขนาดรวม 30.0 เมกะวัตต์จากบริษัท เอ็น.พี.เอส.สตาร์กรุ๊ป จำกัด(“NPS”) มีมูลค่าการเข้าทำรายการทั้งหมดไม่เกิน 2,056.00 ล้านบาท
ประกอบด้วยมูลค่าโครงการประมาณ 1,860.00 ล้านบาท และมูลค่าการรับโอนสิทธิจากNPSจำนวน 196.00 ล้านบาทซึ่งภายหลังการเข้าทำรายการแล้วจะส่งผลให้ SSE เข้าถือหุ้นใน AMN ในสัดส่วนร้อยละ 49.00 ของจำนวนหุ้นที่ออกและชำระแล้วทั้งหมด โดยมีรายละเอียดในการเข้าทำรายการตามสิ่งที่ส่งมาด้วย 4
รายการที่ 5 อนุมัติการเข้าทำรายการได้มาซึ่งสินทรัพย์ โดยการเข้าซื้อหุ้นและเพิ่มทุนใหม่ในบริษัท ศรีนาคา พาวเวอร์ จำกัด (“SNP”) โดย SSE จะเข้าลงทุนใน SNP ซึ่งเป็นผู้รับโอนสิทธิประโยชน์ในคำขอจำหน่ายไฟฟ้าระบบพลังงานแสงอาทิตย์และสิทธิประโยชน์ในสัญญาซื้อขายไฟฟ้ากับการไฟฟ้าภูมิภาค จำนวน 6 โครงการขนาดรวม36.0 เมกะวัตต์จากบริษัท เอ็น.พี.เอส.สตาร์กรุ๊ป จำกัด (“NPS”) มีมูลค่าการเข้าทำรายการทั้งหมดไม่เกิน 2,392.40 ล้านบาท
ประกอบด้วยมูลค่าโครงการประมาณ 2,232 ล้านบาท และมูลค่าการรับโอนสิทธิจากNPSจำนวน 160.40 ล้านบาท ซึ่งภายหลังการเข้าทำรายการแล้วจะส่งผลให้ SSE เข้าถือหุ้นใน SNP ในสัดส่วนร้อยละ 49.00 ของจำนวนหุ้นที่ออกและชำระแล้วทั้งหมด
สรุป การเข้าทำรายการทั้ง 5 รายการ ได้ดังนี้
1    PTI    จำนวนโครงการ    9    ขนาด 55.60  เมกะวัตต์  มูลค่าการเข้าทำรายการ 3,719.44 ล้านบาท
2    ESERVE    จำนวนโครงการ    ขนาด 13  เมกะวัตต์  81.45   มูลค่าการเข้าทำรายการ 5,453.72 ล้านบาท
3    IAE   จำนวนโครงการ    11    ขนาด 87.00  เมกะวัตต์  มูลค่าการเข้าทำรายการ 5,922.00 ล้านบาท
4    AMN   จำนวนโครงการ    5    ขนาด 30.00   เมกะวัตต์ มูลค่าการเข้าทำรายการ 2,056.00 ล้านบาท
5    SPN   จำนวนโครงการ    6    ขนาด 36.00 เมกะวัตต์ มูลค่าการเข้าทำรายการ   2,392.40 ล้านบาท
รวม    44 โครงการ ขนาด  290.05  เมกะวัตต์  มูลค่าการเข้าทำรายการ   19,543.56 ล้านบาท